CELEX: E2019P0009
Language: et
Date: 2019-11-26 00:00:00
Title: Ettevõtjate Abelia ja WTW AS 26. novembril 2019 EFTA järelevalveameti vastu algatatud hagi (Kohtuasi E-9/19)2020/C 23/07

23.1.2020   
            
            
               ET
            
            
               Euroopa Liidu Teataja
            
            
               C 23/7
            
         
      Ettevõtjate Abelia ja WTW AS 26. novembril 2019 EFTA järelevalveameti vastu algatatud hagi
      (Kohtuasi E-9/19)
      (2020/C 23/07)
      Ettevõtjad Abelia ja WTW AS, keda esindab advokaat Espen Bakken büroost Arntzen de Besche Advokatfirma AS, PO Box 2734, Solli, 0204 Oslo, Norra, algatasid 26. novembril 2019 EFTA kohtus hagi EFTA järelevalveameti vastu.
      Hagejad taotlevad, et EFTA kohus:
      
                  1)
               
               
                  tühistaks EFTA järelevalveameti 10. juuli 2019. aasta otsuse nr 57/19/COL,
               
            
                  2)
               
               
                  kohustaks EFTA järelevalveametit kandma menetluskulud.
               
            
         Õiguslik ja faktiline taust ning hagi toetuseks esitatud väited
      
      
                  —
               
               
                  Abelia on Kaupmeeste ja Tööandjate Liit, mis kuulub Norra suurimasse tööandjate organisatsiooni – Ettevõtete ja Tööstuse Konföderatsioon (NHO).
               
            
                  —
               
               
                  WTW AS arendab tarkvara ja on kaubandusorganisatsiooni Abelia liige, pakkudes innovaatilisi tehnilisi lahendusi eri ärisegmentide klientidele. WTW tegutseb ka e-tervise sektoris ja konkureerib otseselt riiklike e-tervise lahendustega, mida EFTA järelevalveamet (edaspidi „amet“) on vaidlustatud otsuses analüüsinud.
               
            
                  —
               
               
                  Vaidlustatud otsuses käsitletakse teatatud toetust avalik-õiguslikule äriühingule, mille ülesanne oli pakkuda riiklikku e-tervise lahendust.
               
            
                  —
               
               
                  Norra valitsus leidis, et riiklikult rahastatava omavahel seotud e-tervise alaste tegevuste puhul ei ole tegemist riigiabiga, sest see ei kujuta endast majandustegevust EMP lepingu artikli 61 lõike 1 tähenduses, kuid esitas siiski 3. mail 2019 õiguskindluse huvides teatise.
               
            
                  —
               
               
                  Amet võttis 10. juulil 2019 vastu järelevalve- ja kohtulepingu artikli 4 lõikel 2 põhineva vaidlustatud otsuse, milles järeldas, et ettevõtjat Norsk Helsenett SF ja Norra e-tervise ametit ei saa käsitada e-tervise lahenduste pakkumisel ettevõtjatena, võttes arvesse Norra tervishoiusektori praegust korraldust.
               
            
                  —
               
               
                  Vaidlustatud otsuses leidis järelevalveamet samuti, et teatatud meetmed ei andnud ettevõtjale Norsk Helsenett SF majanduslikku eelist EMP lepingu artikli 61 lõike 1 tähenduses.
               
            
                  —
               
               
                  Hagejad vaidlustavad asjaolu, et järelevalveamet võttis toetusega seonduva vaidlustatud otsuse vastu ametlikku uurimismenetlust algatamata, rikkudes sellega hagejate menetlusõigusi.
               
            
                  —
               
               
                  Seega väidavad hagejad, et EFTA kohus peaks vaidlustatud otsuse tühistama.